Maja Genetz

Flora Maria (Maja) Genetz (1901 Viipuri – 1970) oli suomalainen yritysjohtaja ja kauppaneuvos.

Maja Genetzin vanhemmat olivat eversti Olli Valter Genetz ja Sigrid von Pfaler. Genetz tuli ylioppilaaksi 1920 ja teki opintomatkoja Ruotsiin ja Saksaan. Hän toimi Nikolajeff Oy:n konttoripäällikkönä 1929, myyntipäällikkönä 1930, apulaisjohtajana 1934 ja toimitusjohtajana vuodesta 1948. Tätä tehtävää hän hoiti vuoteen 1959 asti. Genetz oli yksi Työmaahuolto Oy:n perustajista 1944. Hän oli Lotta Svärd -järjestön keskusjohtokunnan jäsen 1938–1944, muonitusjaoston päällikkö 1930-luvulla ja sota-aikana rajatoimiston johtaja.  Hän organisoi sotien jälkeen myös Suomen Naisten Huoltosäätiön toimintaa ja vastasi muun muassa Helsingin olympialaisten ruokatarjoilusta. Kauppaneuvoksen arvo hänelle myönnettiin 1954. Genetz toimi vielä 1960–1970 tukkuliike Suuros Oy:n toimitusjohtajana.

Lähteet

Kauppaneuvokset
Suomalaiset yritysjohtajat
Lotta Svärd -järjestössä vaikuttaneet henkilöt
Vuonna 1901 syntyneet
Vuonna 1970 kuolleet